# Isidoro Álvarez Álvarez

Isidoro Álvarez Álvarez (Borondes, Báscones, Grado, Astúries; 1935-Madrid, Comunitat de Madrid; 14 de setembre de 2014) fou un empresari espanyol, conegut per ser el president del grup El Corte Inglés. Va ser nebot i successor del fundador de l'empresa, Ramón Areces Rodríguez.

## Biografia

Amb divuit anys va decidir traslladar-se a Madrid per matricular-se en la Facultat d'Econòmiques de la Universitat Complutense de Madrid. Cinc anys més tard, el 1957, es va llicenciar i va rebre el Premi extraordinari d'Economia i Ciències Empresarials. Als 23 anys, i recentment llicenciat, va assumir un càrrec directiu en l'organització de l'empresa familiar: El Corte Inglés. El 1959 en fou nomenat conseller i el 1966 va ser nomenat vicepresident d'una de les empreses que formaven part del grup empresarial i conseller director general d'El Corte Inglés. El 1989, després de la defunció del seu oncle i fundador, va ser nomenat president de l'empresa. Mor a Madrid, a causa d'una insuficiència respiratòria el 14 de setembre de 2014.

## Reconeixements

En 2005, la National Retailer Federation dels Estats Units li va concedir el premi al millor distribuïdor internacional de l'any, per la seva «reputació internacional, el seu geni creatiu, inspirat lideratge i servei distingit en la indústria minorista». En 2007 va rebre rebut la Medalla d'or al mèrit en el treball durant la VIII legislatura espanyola de la mà de Jesús Caldera, aleshores ministre de Treball i Assumptes Socials. També va rebre el Premi Alfonso Ussía en la categoria de Trajectòria Exemplar en 2012.

## Notes i referències

* ↑ «Muere a los 79 años Isidoro Álvarez, presidente de El Corte Inglés». elmundo.es, 14-09-2014.
* ↑ Directorio de empresas y empresarios: Isidoro Álvarez. Cinco Días, consultat el 3 de desembre de 2011
* ↑ «Retail Industry Awards 1929-2009». Arxivat 2015-04-19 a Wayback Machine. Consultat el 17 de setembre de 2014.
* ↑ «Isidoro Álvarez premiado como mejor comerciante del año.» El País, consultay el 3 de desembre de 2011
* ↑ Diario El Confidencial. «Isidoro Álvarez recoge la Medalla de Oro al Mérito en el Trabajo».
* ↑ MadridActualidad. «Isidoro Álvarez recibe el Premio Alfonso Ussía», 11-11-2012. Arxivat de l'original el 2013-01-11. [Consulta: 18 abril 2015].

### Bibliografia

* CUARTAS, Javier. Biografía de El Corte Inglés, Espasa-Calpe, Pozuelo de Alarcón, 1991.
* TOBOSO, Pilar. Pepín Fernández 1891-1982: Galerías Preciados, El Pionero De Los Grandes Almacenes, Lid, Madrid, 2000. ISBN 84-88717-28-8

### Notes

* ↑ Les dues primeres edicions del llibre, realitzades per l'editorial Espasa-Calpe, mai van arribar a les llibreries. Tenen com ISBN 84-239-6230-X i com a dipòsit legal M-46.814-1990. Espasa-Calpe va publicar anuncis de publicitat per al llançament del llibre; una d'aquestes insercions publicitàries va aparèixer en la revista de pensament «Claves de razón práctica» (Madrid, marzo de 1991, pág. 11). La primera edició comercialitzada fou de Dictext (Barcelona, 1992) i en 2010 s'ha publicat la 6a edició amb ISBN 978-84-88171-06-1. Hi ha una reedició més recent de l'editorial El Cruce (Oviedo, 2005).

## Enllaços externs

* Isidoro Álvarez. Un fenómeno socioeconómico. EL Mundo.
* Isidoro Álvarez recibe la primera medalla de oro de la Real Academia de las Ciencias Morales y Políticas. Ine.es